khistorydata/jeongjo-sjw-relations huggingface dataset:
정조 6년 · 강
命禁衛中軍李昌漢[漢昌:I-PERSON]權察左右捕將。
정조 6년 · 목
左捕將徐有大以禁軍別將隨駕。右捕將李敬懋以御營兼大將隨駕。兵曹啓請權察也。
정조 6년 · 강
命兵郞及宣傳官。待窠調用。
정조 6년 · 목
敎曰。有頉宣傳官。姑爲改差。其代口傳擇差。兵郞及宣傳官。無異無故作散。竝令待後窠。卽爲調用事。分付吏兵曹。
정조 6년 · 강
命軍士房承旨。越俸五等。
정조 6년 · 강
命當該承旨。事過後禁推。
정조 6년 · 목
敎曰。此等之事。如是矇昩。當該承旨。事過後禁推。
정조 6년 · 강
詣宣政殿。親押 香祝。仍詣 永祐園。行酌獻禮。
정조 6년 · 목
具戎服。詣宣政殿親押訖。予曰。先廂軍兵處兩傍排立。以開 香祝先詣之路事分付。諸承旨先退。啓請外辦也。乘輿出仁化門。至仁政門外。降輿乘馬出興仁之門。由安樂峴詣 園所。降馬乘輿入齋室。時至。改具黲袍烏犀帶。乘輿詣紅箭門外。降輿詣板位。行酌獻禮如儀訖。仍詣 園上碑閣奉審。還詣板位。行辭 園禮訖。出紅箭門外。乘輿還御齋室。敎曰。百官插羽。改具戎服。乘輿至乘馬所。敎曰。自 永祐園洞口。至興仁之門外。捧上言。降輿乘馬至安樂峴。命宣傳官曰。點鼓點旗。以後廂禁營爲前導也。由興仁之門。入協陽門還內。
정조 6년 · 강
永祐園守護軍山直。命考例施賞。
정조 6년 · 목
因守護軍山直書啓。敎以。考例施賞。
정조 6년 · 강
命上京守令。竝令明日下送。
정조 6년 · 목
敎曰。秋務方殷。曠官可悶。差使員上京守令。別軍職上京守令及其他受由上京守令。竝令明日下送後草記。
정조 6년 · 목
敎曰。今番上言數甚零星。不必分房抄啓。今下上言三十一張。分下各該曹。使之限內回啓。
정조 6년 · 강
命擊錚供辭。今日內捧入。
정조 6년 · 목
敎曰。日勢尙早。擊錚供辭。皆令今日內捧入。
정조 6년 · 강
以李漢昌爲副總管。
정조 6년 · 목
敎曰。戶曹參議總管前望單子入之。
정조 6년 · 강
命銓通矯捄。惕念擧行。
정조 6년 · 목
敎曰。近日銓曹事。果甚貌樣。雖以昨今承旨玉堂前望一事言之。亦不能修正以待。及其提問之後。惟以歸咎判堂爲事。所謂判堂。作冗官久矣。但於罪科。輒令替當。爲今日判堂。不已疲乎。大抵銓通復說設。實非樂爲。特予心弱之故。聒耳之請。不忍固拒。終不免黽勉從施。從施之後。或冀一分有淬礪之成效。迄今六七年來。無一益而有百害。最是陽托激揚。陰濟己私。將使朝著。殆無完人。餘在亦莫不沈淪捿屑。念彼枯項黃醎。足可上干天和。此所以悔莫及者也。又若有文跡之成憲。無不廢閣。以言傳之謬例。率欲遵守。似此許多弊端。指不勝摟。然朝家無矯捄之擧者。誠以太涉於銷刻故耳。自今少惕念。毋致從後重究事。令諸三銓及郞官知悉。因此而又有提問者。以堂下陞品。長銓無礙爲之一款。筵敎及之。大臣言之。銓臣亦有云云。而至于今尙不修復何也。莫曰無文跡之可據。遲川集丁丑封事中。亦有昭載者。以淸望通擬之出於銓郞。猶以爲非。至謂之朝著無時可靖。仍請革罷是規。況此閒漫窠陞品事乎。且內外無異。而近見外四品則判堂重主管陞擬。內獨不敢擧論。寧有如許政格。曾聞故老之傳。無郞官之時。諸凡淸顯。判堂元無不通淸之窠云云。由前由後。已例灼有可證。更若申飭。徒近屑越。欲觀來頭擧行遲速。當有別樣處分。以此令銓曹知悉。
정조 6년 · 강
命平倉保還。從民願爲之。
정조 6년 · 목
敎曰。向於畿伯登筵時。亦有云云。尤甚之邑。豈無稍實之坪。稍實之邑。必有尤甚之面。在朝家一視之政。拘於邑名之稍實。不思蠲恤之方。大有不可。近來諸凡俵給之事。何以擧行乎。使之據實狀聞。至於平倉保還。大臣筵奏。意謂竝及所授列邑。始聞但許尤甚邑云。此則誠有不敷之慮。無論之次稍實邑。亦無論某色代捧。民情遑急處。從民願爲之之意。分付諸廳。雖非元還。民是本道之民。畿伯豈可不聞此事。與摠帥消詳停當。亦以此意知悉事。京畿監司處。一體分付。
정조 6년 · 강
遞承旨金宇鎭李在學徐鼎修。以李柱國林錫喆沈有鎭李世奭爲承旨。尋遞錫喆。以鄭志檢[儉:I-PERSON]代之。
정조 6년 · 목
敎曰。左副昨聞有實恙。許遞。前望單子入之。又敎曰。左副承旨右副承旨許遞。前望單子入之。又敎曰。同副承旨許遞。前望單子入之。
정조 6년 · 강
命朴昌彥等上言。相議稟處。
정조 6년 · 목
因 宗廟署守僕朴昌彥等上言。敎以。無回下之處。而本事則果有食言之歎。本署都提擧與曾經都提擧相議。從後登對時稟處。
정조 6년 · 강
命尙業上言。更考文案草記。
정조 6년 · 목
因私婢尙業上言。敎以。頭目與首犯有異。更考文案。果如所訴草記。
정조 6년 · 강
分揀當該承旨禁推。
정조 6년 · 강
命吏曹政色書吏。令攸司科治。
정조 6년 · 강
以徐有防爲吏曹參議。前望也。
정조 6년 · 강
遞承旨李柱國。以金履禧爲承旨。尋遞履禧。以洪明浩爲承旨。尋遞明浩。以趙時偉代之。
정조 6년 · 목
敎曰。雖無必遞之公格。自有績典式令。將任相妨於坐直。左承旨李柱國本職許遞。前望單子入之。○履禧以在外啓請。敎以。許遞。前望單子入之。○明浩以在外啓請下諭。敎以。許遞。前望單子入之。
정조 6년 · 강
命羅州牧使趙時述罷黜。
정조 6년 · 목
吏曹啓言。羅州牧使趙時述。以身病不爲下去。事極駭然。請令該府處之。允之。敎以。雖未知病勢之如何。事體所在。極爲駭然。羅州牧使趙時述罷黜。
정조 6년 · 강
有政。吏曹判書李性源。參議徐有防。兵曹判書李命植。參議趙時偉進。
정조 6년 · 목
敎曰。此時畿邑守令。不可一刻暫曠。廣州府尹之代。今日內議薦。各別擇差。無貽宵肝之憂事。招致備郞。使之言于廟堂。楊牧亦令今日政差出。而勿拘常格。必以有聲績可堪任之人。另加擇擬事。嚴飭銓曹。遷轉守令。亦於今日政擇差事分付。○因　永祐園別檢參奉書啓。敎以。已有前例。其中金復淳。卽故相之孫。尤念錄舊之道。竝六品遷轉事分付。以李延汲爲掌令。尹㬦爲副修撰。李廷恢爲羅州牧使。○再政。以兪彥鉉爲楊州牧使。曺允亨爲星州牧使。李彥植爲 永祐園參奉。初仕也。敎曰。新除授守令。皆令明日辭朝。
정조 6년 · 강
以金尙集爲廣州府尹。備薦也。
정조 6년 · 강
獻納兪彥修避嫌乞遞。賜批許之。
정조 6년 · 목
彥修曾經司諫也。
정조 6년 · 강
命李亨逵等蕩滌。
정조 6년 · 목
敎曰。越俸人中李亨逵李敬養李在學李崇祜竝蕩滌。
정조 6년 · 강
秋曹以擊錚人等原情勿施啓。
정조 6년 · 목
刑曹啓言。襄陽居李命榟擊錚。故考其原情。則其家廟中主袱及鞱藉見失。故致疑於朴有山四父子及陳命得。捉詰則命得果爲首實。而有山父子稱以隱置其家。使其子成才持來矣。成才縊死於中路。蓋因畏㥘之致。渠父海寅繫獄。生出無期。冀蒙疏釋之典云矣。傾頃因査啓判付。行會本道。則當俟處分。而肆然登聞。萬萬無嚴。原情勿施。其罪狀考律勘處。本事待錄啓上來。請稟處。允之。○又啓言。西部良女金召史擊錚。故考其原情。則爲其夫殺獄罪人金龍大。有此呼籲矣。龍大之打殺金石。明白無疑。自本曹已爲完決。而其妻今又登聞。極涉猥越。原情請勿施。允之。敎以。或有一分疑端。更爲參考文案稟處。又啓言。楊州居申寬聖擊錚。故考其原情。則以爲樓院二百餘戶。以行商炊飯資生。而魚廛民等。以乾方房都執之說。誣訴備局。使不得生涯云矣。自朝家痛禁都庫之下。有此登聞。情狀痛駭。請原情勿施。申寬聖自臣曹考律嚴勘。允之。又啓言。開城府金召史擊錚。故考其原情。則其夫朴聖良以船人。偸食船穀四十九石。因其本主之呼訴。自臣曹督捧三朔而延施矣。今反敎誘其妻。肆然登聞。極爲無嚴。請原情勿施。自臣曹從重科治。敎以。係是四件。但令勿施。又啓言。西部良女李召史擊錚。故考其原情。則爲其夫殺獄罪人朴世根。有此呼籲。而世根之刺殺李景雲。明白無疑。已爲完決。而屢煩天聽。極爲痛駭。請原情勿施。允之。敎以。或有一分疑端。更爲參考文案稟處。又啓言。義州居童蒙崔益大擊錚。故考其原情。則爲其父殺獄罪人崔聖倜。有此呼籲。而前因益大擊錚。自本道更査啓聞。聖倜之行兇正犯。別無可疑之端。故自臣曹得情覆啓矣。判付內。有與舊道伯登對以稟之命。而未及稟處之前。又此煩籲。極涉無嚴。請原情勿施。允之。敎以。從近稟處。又啓言。西部居童蒙朴興得擊錚。故考其原情。則爲其父紅牌僞造罪人朴昌郁。有此呼籲矣。渠雖推諉於已故之人。質覈無路。買賣分明。又此登聞。極涉猥越。請原情勿施。允之。
정조 6년 · 강
命金光潤原情。嚴飭公決。
정조 6년 · 목
因刑曹濟州居金光潤爲先放送啓稟。敎以。雖未知訟理曲直。海外之人。上京呼冤。必有切急之情而然。分付該道臣。嚴飭牧使。使之從公決折後狀聞。無或遲滯之意。措辭行會。
정조 6년 · 강
命前參奉趙文彥捧供以聞。
정조 6년 · 목
因義禁府拿囚啓稟。有是命。
정조 6년 · 강
召見下直守令于誠正閣。廣州府尹金尙集。楊州牧使兪彥鉉。星州牧使曺允亨。
정조 6년 · 목
尙集進伏。予曰。南漢自是保障重地。而今年穡事。已値大歉。民產轉艱。濟活無策。言念及此。夙宵靡寧。卿以宰臣。今方出去。不待下敎。想必善爲矣。今此除拜。便是臨陣易將。而如是提敎。意亦有在。其所賙濟之策。撫摩之政。必須殫誠。毋負予南顧之憂也。尙集曰。不勝惶悶矣。予曰。廣州一邑。予今忘憂矣。彥鉉進伏。予曰。楊牧曾經承旨。不講七事可也。向拜承宣。何不行公乎。彥鉉曰。初叨是職。果以相避。不得出仕。再則以犯染。不敢承牌矣。予曰。本州年事。亦未免告歉。故有此除拜。雖曰素有聲績。益加惕念。以救一境之民。彥鉉曰。聖敎及此。豈敢不殫竭爲治。允亨進伏。予曰。星牧屢經郡邑。亦不講七事矣。本州自是物重而地大。凡所政務必加惕念。以聞聲績也。予曰。昨以諸道還穀事。有所傳敎。而旣無下諭二字。則固當自備局行會。而直自政院下諭者。誠極可怪。右副何不蕫飭下位乎。承旨李世奭曰。臣亦矇未覺察矣。予曰。兵議雖曰在下當避。摠府自是軍銜。摠管必當見遞矣。承旨李時秀曰。未能詳知矣。
정조 6년 · 강
遞承旨沈有鎭。以柳誼代之。
정조 6년 · 목
敎曰。左副承旨聞有實病。違牌傳旨勿施。許遞。前望單子入之。
정조 6년 · 목
敎曰。凡於該道擧行之事。傳敎中無下諭二字。只令分付。則政院分付廟堂或當該衙門。使之行會。自是應行之例。而昨日政院擧行。有此做錯。該房承旨若能致察。豈有是也。當該承旨。爲先從重推考。
정조 6년 · 강
遞副總管李崇祜。
정조 6년 · 목
敎曰。兵議傳旨。雖已踏下。法例則未免顚倒。副總管李崇祜許遞。
정조 6년 · 강
以李★(土+甲)爲兵曹參判。
정조 6년 · 목
敎曰。兵曹無入直堂上。參判參議參知前望單子入之。待下批。牌招入直。
정조 6년 · 강
刑曹參判洪良浩上疏請往省先壠。賜批許之。
정조 6년 · 강
命安景濂移配絕島。鏡城朴思謹子押送該道。
정조 6년 · 목
敎曰。近來治逆。特以非其時之故。所謂推覈之擧。自正犯一不擧論。朝家豈無料量而然哉。然而覬覦之徒。忘妄生非分之望。至於今番金川申召史鳴冤而極矣。其子安景濂。本以申炡及亨夏之徒黨。且與海獄諸囚。有相連之跡。往在四五年前。兩次掛書。右袒逆能。下語極其叵測。其時捕將筵奏發配。在渠可謂再生。而觀此所訴。有若初無所犯者然。情狀不但駭痛。大關隄防。不可以爲子之事。但令勿施。景濂移配絕島事分付。此輩跳踉。可謂無餘地。逆述發配時。接置衣橐之狀。明有道臣之査案。常時親密。人皆知之。則鏡城朴思謹子之擊錚。尤極無嚴。元供辭勿施。名以爲父。姑不嚴勘。亦不可使之偃息京輦。押送該道事。一體分付刑曹。
정조 6년 · 강
命酺祭獻官。指一釐正。
정조 6년 · 목
禮曹啓言。頃因蟲災。兩南及京畿酺祭時。兩南則道臣躬自設行。畿邑則差出獻官。令禮曹往復諸道。均一釐正後草記事傳敎矣。自臣曹發關諸道。詳問前例。則京畿咸鏡原春黃海道。獻官差出。慶尙全羅洪忠平安道。則或道臣躬行。或差出獻官云。莫重祀典。不可不從一釐正。臣謹考五禮儀序例齋官條。州縣酺祭獻官。以守令懸註。三獻行事。今亦一遵儀文擧行乎。敎以。指一釐正。後日次對時稟處。
정조 6년 · 목
兵曹啓言。木覓山蠶頭有火光。故卽爲摘奸。則咸昌居黃河潤山訟訴冤云。故移送捕廳。使之鉤覈。該道參軍。令該府拿處。廵山軍卒。令攸司重勘。該營門大將李敬懋。請推考警責。允之。
정조 6년 · 강
命酗酒洪萬祿照法嚴處。
정조 6년 · 목
御營廳啓言。去夜有一醉漢。酗酒叫嚷於集春門外。而捉來嚴問。則渠以泮人洪萬祿。醉中所爲。不能記得云。深夜警衛之地。有此作挐之擧。極爲痛駭。請移送刑曹。照法嚴處。允之。
정조 6년 · 강
命洪州前牧使邊得讓。捧供以聞。
정조 6년 · 목
因義禁府拿囚啓。有是命。
정조 6년 · 강
判下秋曹擊錚及上言回啓。
정조 6년 · 목
刑曹啓言。李時宗擊錚辭緣。極涉無嚴。請置之。敎以。更爲相考其時文案。詳細回啓。又啓言。金召史上言原情。徒限未滿。有難經輕放。請置之。敎以。不過微眚。放送。又啓言。金召史擊錚。紀綱所在。誠涉痛駭。請置之。敎以。向者廣民闕門作挐之擧。實是前所未聞。時値藏刑。姑不置法。在渠輩道理。固當縮伏俟罪。乃敢縱妻鳴冤。事之痛駭。孰甚於此。此等供辭。何不直請勿施。卿等推考。此回啓置之。
정조 6년 · 강
配申聖寬[寬聖:I-PERSON]于海美縣。
정조 6년 · 목
刑曹啓言。擊錚罪人申聖寬[寬聖:I-PERSON]杖一百徒三年。照律收贖後。海美縣定配所。請押送。允之。
정조 6년 · 목
刑曹啓言。李召史上言辭緣。旣是深重。請上裁。敎以。此等罪名。易致爽實。向有受敎定式。必經登聞。然後使之發配。此漢果是令前決配。詳考文案草記。充金放送。
정조 6년 · 강
遣承旨。詣受 香諸處。奉審摘奸。
정조 6년 · 강
許施關西舊還停退之請。
정조 6년 · 목
領議政徐命善啓言。平安監司徐浩修災實狀啓。平壤等三十四邑置之稍實。江界等八邑置之之次。仍以爲之次邑各年久還。特許停退。昨年未捧。申飭督捧。推奴徵債。限明秋防塞事。請令廟堂稟旨分付矣。分等依狀請施行。舊還停退。推奴徵債防塞事。亦爲謂依施。從之。
정조 6년 · 강
命黃海監司黃昇源罷職。關西穀運來嚴飭。
정조 6년 · 목
領議政徐命善啓言。黃海監司黃昇源運穀形止狀啓。今始與區劃成册。一時來到。而狀啓中以爲沿海邑會付米穀。元來不敷。諸般作米與耗條。先爲推移。以準萬石之數。收捧江倉。各定差員。以地土船陸續上納。而船價雜費。依定式會減於會付耗穀事。請令廟堂稟旨分付矣。若於元數中。計減雜費。則些少穀物。又將耗縮。前頭賙賑之資。恐有所不足之慮。依所請。以會付耗穀。準式會減事分付。穀物船運。事係重難。此後擧行。若又泛忽。則轉輸凡節。難保其萬全無慮。各別惕念。毋致僨誤之意。請申飭道臣。從之。敎以。旣有筵敎。筵敎一通。亦爲謄關。各別嚴飭。該道之自初擧行。已極矇昩。來頭船運。難期無弊。況値隆冬。尤宜惕念察飭。如是下敎之後。或有不謹之事。先自方伯難免重勘。此亦民事。何恤迎送。船隻致敗。船穀浸水。船人渰溺等數事。一有犯科。監司罷職。地方官及領運督運差使員都差使員。準不用心之律。加等處分。以此預爲分付。又啓言。海西穀運凡節。各別申飭之意。旣承特敎。今當行會。而關西穀運來時。海西程道最爲闊遠。且多險洋。若不別般護道送。則當此風高。難期利涉。各定差員。竝與地方官着實擧行。俾無大段論責之弊事。嚴飭海西道臣。畿伯及沁留處。亦以此意請一體分付。從之。
정조 6년 · 강
許施會寧府牛馬料。以私賑耳麥換用之請。
정조 6년 · 목
領議政徐命善啓言。咸鏡監司徐有寧狀啓。以爲會寧開市。大國人牛馬料。每年爲千餘石。而本府元會付耳麥。只餘六百石。私賑耳麥中。限三百石。換錄需用。其代則以常平牟二百石折米還報事。請令廟堂稟旨分付矣。此不過名色相換而已。旣有前例。別無後弊。依狀請請許施。從之。
정조 6년 · 강
命漂民玄世坤等送還差倭。依例接待。
정조 6년 · 목
領議政徐命善啓言。東萊府使李養鼎狀啓。以爲濟州等邑漂民玄世坤等六名。更爲問情。則同騎一船二十七名內。渰汲十名。而罪人五名之俱入渰沒。誠極怪異。下陸後十名之不知去處。尤涉駭惑。加刑取服次。仍囚府獄。差倭齎來書啓契。姑令退却。領來差倭接待與否。請令廟堂稟旨矣。罪人五名之同入渰中。未必爲駭惑。登陸十名之不知去處。各自圖生之際。事勢或然。玄世坤等六名。送還原藉籍官。書契許令順捧。差倭依例接待事。請分付東萊府使處。從之。
정조 6년 · 강
命漂人去處跟探送還之意。書啓契回答以送。
정조 6년 · 목
領議政徐命善啓言。慶尙監司趙時俊狀啓。濟州漂人登陸後十名之不知去處。跡涉駭惑。書啓契對馬島。跟探其實。恐不可已。請令廟堂稟旨分付矣。十名之無論存沒。宜無不知去處之理。更加跟探送還之意。書啓契回答中。善爲措辭以送事。請分付。從之。
정조 6년 · 강
命日月救食時行禮。撰出回咨。順付節行。
정조 6년 · 목
領議政徐命善啓言。日月救食時。以素服行禮事。咨文出來矣。撰出回咨。順付節行事。請分付槐院。從之。
정조 6년 · 강
還差備堂趙㻐等。
정조 6년 · 목
領議政徐命善啓言。行副司直趙㻐。刑曹判書鄭好仁。吏曹參判鄭元始。副司直蔡弘履。備堂還差。鄭元始湖南句管堂上。請差下。從之。
정조 6년 · 강
命嶺南漕倉都差使員及監色。不騎船該守令等。拿處分揀。
정조 6년 · 목
領議政徐命善啓言。曾因惠堂所啓。以米色麤劣。有嶺南左後漕倉都差使員。待秋拿處之命。又因惠廳草記。以監色不騎船當該守令。待秋拿來。又因司饔院草記。有進上護送遲滯三邑守令。指名査報之命矣。今已秋成。當捧傳旨。而此時曠官。亦甚有弊。合有分揀之道。故敢達。從之。
정조 6년 · 강
命酺祭獻官。以本邑守令擧行。
정조 6년 · 목
禮曹判書鄭尙淳啓言。各道酺祭獻官。有釐正稟處之命矣。一從儀文。獻官以本邑守令擧行。而道臣或欲躬行。則勿拘常格事。行會各道。請定式施行。從之。
정조 6년 · 강
命雲城府院君從愚移定奉祀。詳査擧行。
정조 6년 · 목
禮曹判書鄭尙淳啓言。忠州幼學朴烜上言。據其先祖雲城府院君移定奉祀。議大臣後稟處事。覆啓蒙允矣。議于大臣。則以爲不祧之祀。果無可繼之人。則移定奉祀。或有已例。而莫重變禮。不可遽爾許施。令忠勳府考其世泒。行關本道。詳査其絕嗣及無昭穆可繼的實與否。然後稟處爲宜云。以此分付。請卽爲擧行。從之。
정조 6년 · 강
司諫李重馥。正言金寅燮許晊等避嫌乞遞。賜批許之。
정조 6년 · 목
避嫌略曰。今日賓對。固當進參。而臣等昏謬。致煩喉院之請牌。至有問啓之嚴敎。臣等走伏闕外。恭俟重勘。不意罰至問備。惶隕震惕。靡所容措。以此罪負。何敢晏然乎。乞遞臣等之職。批以。從之依啓。
정조 6년 · 강
命舊還收捧。嶺南湖西參量狀聞。
정조 6년 · 목
備邊司啓言。各道當捧舊還。今將定數知委矣。京畿則已令停退。而七道以十萬石分排。則其數不多。庶無難捧之慮。而其中久遠條。則每有指徵無處之弊。各以年近未捧者。磨鍊收捧。以準分排之數。請分付諸道。允之。敎以。嶺南右沿。湖西諸邑。被災處。不下畿邑。民情當年催科。尙艱辦納。況此舊還之督捧。然猶未悉該道事情。有難遽行停免。令各該道臣。使之參量事勢。無或囁嚅。從所見狀問聞事。一體分付。
정조 6년 · 강
遞都總管鄭好仁。
정조 6년 · 목
敎曰。都總管鄭好仁許遞。
정조 6년 · 강
推兵曹判書李命植。
정조 6년 · 목
敎曰。行幸時。兩捕將皆隨駕。則以留陣大將中。曾經捕將人。回鑾間兼察之意。自兵曹草記。留陣大將。如是文宰或中軍。則又於時原任將臣中。在京人草記兼察。自是不易之例。而今番擧動時。捕將兼察。以諸亞將中招出一人草記。雖出於不得已之擧。事未前有。俄筵大臣不請問備。似因忘遺之致。後弊所在。宜示薄警。兵曹判書李命植推考。
정조 6년 · 강
命統營不善狀啓。還下送。
정조 6년 · 목
因統制使敗船倭人等卜物數爻相左委折。更爲詰問狀啓。敎以。一問再問。如是相左。差使員之不善詰問。固有罪矣。譯學通事所爲。尤極無狀。卿以三道統制之任。尙不能束濕幺麼一象鞮。每每有此稱托之狀乎。卿則爲先從重推考。此狀啓。令政院還下送。卿其知悉事回諭。
정조 6년 · 목
因刑曹都囚徒。敎以。近日錄啓。別肉被捉。無時無之。私屠不可不禁。而法司有刑曹焉。有京兆焉。獨此憲府之主張。未知果甚委折。前日次錄啓姑勿論。雖以今日言之。名數若是夥然。憲臺之爲任。政在繩愆紏繆。彈壓朝廷。何必規規於別肉一事。無或輕重倒置乎。從重推考。
정조 6년 · 목
因刑曹都囚徒。敎以。奴三金李阿只李五金安世興白尙泰梁喜卜金鐵伊等放。
정조 6년 · 강
命罪人煥程等散配。
정조 6년 · 목
洪忠監司金文淳以保放罪人煥程美圭。還爲牢囚。以待處分事馳啓。敎以。忘未提敎之致。姑先散配事回諭。
정조 6년 · 강
命臨溜前僉使劉珣。勘處後草記。
정조 6년 · 목
因義禁府拿囚啓。敎以。考律勘處後草記。
정조 6년 · 강
罷刑曹判書鄭好仁職。
정조 6년 · 목
刑曹以酗酒罪人洪萬祿杖一百收贖放送啓。敎以。宮內忿爭。街上酗酒等。所照兩件律。太不襯似。深夜宮墻之外。有此作拏。無論情之有無。事當各別嚴處。況集春門。又是無人之地乎。笞五十杖一百收贖。用之尋常犯夜人可也。卿曹草記。大是不察。卿等竝罷職。此等律官。將焉用哉。姑爲囚禁。待用刑處之。向於御廳草記。欲爲措語下批而未果。許多泮人。接置宮墻咫尺。如是作鬧。則後弊何言。當該大司成。爲先從重推考。
정조 6년 · 강
命罪名不卽登聞該堂削職事。刑曹受敎。
정조 6년 · 목
刑曹啓言。南部李召史上言回啓。詳考草記事命下矣。取考本曹文案。則發配在於丁酉。受敎頒下在於己亥。充金之決配。果是令前。敎以。令久則弛。此後此等罪名。萬一不卽登聞。該堂直捧削職傳旨事。載之政院故事。本曹受敎。
정조 6년 · 강
命金性彥訟理詳覈。
정조 6년 · 목
戶曹啓言。幼學朴奎漢疏辭。令本道詳覈決給之意請分付。敎以。無論訟理曲直。士大夫之與官宦寺相卞。殊非嚴內外之意。廢主香火之需。朝家理宜軫念推給。況金性彥稱名人。卽 先朝被罪之人。則今稱罷散云者。本事之外。可見跳踉之一端。嚴飭該道臣。尋常詳覈。果如所訢訴內事狀。性彥自營門痛治後狀聞事分付。
정조 6년 · 강
配羅三德等于靑陽等邑。
정조 6년 · 목
刑曹啓言。上言罪人羅三德杖一百徒三年。靑陽縣定配所。請發配。允之。又啓言。江東縣定配罪人安景濂。黑山島移定配所。押送分付該道道臣。
정조 6년 · 강
放南道參軍趙義鎭。
정조 6년 · 목
因拿囚啓。敎以。付過放送。
정조 6년 · 강
命咸鏡監司徐有寧。一兩日內辭朝。
정조 6년 · 목
敎曰。秋奉審不可遲滯。且今道科在近。及今下去。可無窘束。北伯使之一兩日內辭朝。
정조 6년 · 목
敎曰。向於敦諭。布予心曲。明卿之少無可嫌。冀卿之式或遄其歸。側俟屢日。亦已閱月。而不惟無意還京。竝與常廩而一向固拒。輸送之敎。辭選巽之啓。鎭日相隨。究竟無期。卿須雖過於自引。獨不念國體之有傷乎。卿之所遭。無可明言。予之開釋。亦何多誥。須體至意。毋復控辭。領受月俸。仍卽復路。用副慇懃之意事。遣史官傳諭于金奉朝賀。
정조 6년 · 강
記事官金聖甲以領敦寧洪樂性附奏啓。
정조 6년 · 목
書啓以爲。臣奉聖批。敦諭于領敦寧洪樂性處。則以爲臣冒死封章。冀被嚴譴。史官臨宣聖批。尤不勝震怖。第爲人臣而負此罪名。安敢抗顏輦轂之下哉。伏地泣血。惟俟鈇銊之誅云矣。敎以。疏批之中。開釋無餘。書啓之來。巽讓猶前。予實誠淺。卿亦過執。豈或卿之知予心。不如予之知卿心也而然乎。卿雖曰無一毫自阻。而予則猶未知信也。顧今事已妥帖。義無執引。而一向控辭。聽予藐藐。此非自阻之端乎。予不能敷開心腹。使卿自阻。予實恧焉。更冀卿之幡然感回。卽日入城。毋孤予懇款之言。以慰予悵念之意。以此敦諭。更爲傳諭。期於偕入。動駕再明。此時一向引入。竝與迎送之禮而曠闕。豈不有傷於事面。此意一體傳諭。
정조 6년 · 목
敎曰。雨勢如此。留陣軍兵。已令待明朝來會。設令快霽。道路泥濘可悶。且非用民力之行。退定別無所妨。明日動駕。欲觀勢爲之。更待申後下敎擧行事。姑先如悉。又敎曰。聚軍待下敎爲之。又敎曰。雨勢雖止。以道路之泥濘。有觀勢更待申後下敎之命。見今日已停午。尙無霽意。從官衛士之弊。不可不念。決難如期作行。明日動駕置之。待下敎擧行。
정조 6년 · 강
命罪人蔡弘晋移配他官。
정조 6년 · 목
全羅監司權重經以罪人蔡弘晋到配馳啓。敎以。移配他官後。狀聞事回諭。
정조 6년 · 목
予曰。 領敦寧處義甚過當矣。李判府事已爲造朝。而領敦寧則尙無動靜。何故也。今日則或可入城耶。 鼎修曰。今晚入城云矣。予曰。金奉朝賀方住何處。 鼎修曰。方在仁川農舍云矣。予曰。日氣乍寒。大臣之出處鄕庄。誠爲可悶矣。
정조 6년 · 강
諭領敦寧洪樂性。
정조 6년 · 목
敎曰。昨於李判府入侍。面悉予意。以卿之不得同見爲悵歎。卿與判府所遭則同。而處義不同。未知卿有何別般所執。而獨邁邁若是也。藉令有些所執。尙不容一味退巽。況可以追提旣往。强引不當引之事。莫體懇款之意。不思勉回之道乎。重爲卿慨然。予言罄矣。卿庶諒之。仍命此敦諭。更令偕來史官傳諭。期於偕來。
정조 6년 · 목
書啓以爲。臣奉聖諭。往諭于領敦寧洪樂性所處。則以爲臣之所遭。非尋常彈䮕也。向日各箚之罪。臣實爲首。則臣之處義。雖欲與李徽之同。其可得哉。至承慨然之敎。惶駭罔知攸措。速被嚴譴云矣。敎以。李判府事則昨已造朝。此大臣豈不知尊紀綱重公議之義而然哉。誠以處義旣伸。分義亦不可不顧故耳。卿獨嚴於處義一邊。而至於分義二字。有若擔却者然。未知卿所諒。果何居耶。予雖否德。惟知敬禮大臣之義。豈欲廢此云云。而旣咄之極。言未暇裁。還恐重觸卿不欲進之心。前後敦諭。凡爲幾遭。辭已罄而意已竭矣。到今不得以他語易之。洞諭至此。卿其諒之諒之事。更爲傳諭。爾則知大臣去就。先爲入來。又書啓以爲。臣奉聖諭。傳諭于洪樂性處。則以爲聖諭之下。萬萬震懍。今方進詣城外。走伏金吾。恭俟嚴譴云矣。敎以。俄所云云。豈有他哉。一則悶卿之許久出城。一則慨卿之無意入肅。觀此史官書啓。卿以待明朝。待命金吾爲言。玆遣近侍。傳此欣企之意。卿須安心勿胥命。與承宣偕入事。承旨傳諭。期於偕來。
정조 6년 · 강
承旨李時秀以領敦寧洪樂性附奏啓。
정조 6년 · 목
書啓以爲。臣奉聖敎。傳諭于領敦寧洪樂性處。則以爲。臣纔到金吾之外。近臣又臨。至有偕入之命。不得不冒萬死趨進。
정조 6년 · 강
召見領敦寧洪樂性。咸鏡監司徐有寧。承旨徐有防于誠正閣。
정조 6년 · 목
樂性曰。昨日批旨。卿其諒之以下之敎。人臣所不敢承當。而其中五字之敎。尤萬萬惶悚。伏望還收焉。予曰。此出於勉出之意爾。卿旣入來。何難還收耶。仍命承旨李時秀曰。筵退後。卿其諒之以下三十字抹去也。樂性曰。臣之性命之至今保全。莫非我殿下賜也。而報蔑絲毫。竟歸護逆之科。今日冒沒登筵。可謂無恥之甚矣。予曰。卿言甚過矣。向者處分。豈有他意哉。實出於責備之意。且推鞫前日處分。爲卿進身之路。而三司之連發三大臣一重臣之啓。一筆句斷。少無難愼者。此何擧措。此足觀世道矣。今已明示好惡。擾端已息。卿須安心勿辭也。有寧進伏。予曰。方面之任。何處非重。而至於北道。是豐沛古地。邊門鎖鑰。是尙武之地。反爲右文之鄕。許多弊端。皆由此出。必思所以損益之方。無貽朝廷之憂也。有寧曰。不勝惶悚矣。予曰。領敦寧書啓批答中抹去下敎。頒布乎。有防曰。朝已頒布矣。
정조 6년 · 강
記注官曺喜有以奉朝賀金致仁附奏啓。
정조 6년 · 목
書啓以爲。臣奉聖諭。往諭于奉朝賀金致仁處。則以爲。賤臣行止。何足仰煩聖念。而半旬之間。再屈王人。施之非常之恩數。臣何敢更言情地。而近因失攝。宿症復發。稍俟少間。當承恩命云矣。
정조 6년 · 강
命西北兩道文武科節目。更加添入。
정조 6년 · 목
因禮兵曹文武科節目。敎以。此是御極後初行之科。科場各別嚴禁紛挐事之添入。其他事宜之未盡條件。禮判卽曾經道科試官也。更加斟量。添入句語。改措語以入事分付。
정조 6년 · 강
有政。吏曹判書李性源。參判鄭一祥。參議趙鼎鎭。
정조 6년 · 목
敎曰。西北道科試官。旣命今日政差出。以在京無故人備擬。待下批從速下去事分付。○以金魯鎭爲咸鏡道試官。任焴爲獜蹄縣監。
정조 6년 · 강
命奉朝賀金致仁祿俸。更令輸送。
정조 6년 · 목
京畿監司李亨逵以奉朝賀金致仁祿俸不爲祗受啓。敎以。更令輸送事回諭。
정조 6년 · 강
備局以京畿災實分等狀覆啓。
정조 6년 · 목
備邊司啓言。京畿監司李亨逵災實分等狀啓。有草記稟處之命矣。卽見狀本。則廣州等十七邑置之尤甚。楊州等十三邑鎭置之之次。喬桐等十七邑置之稍實。仍陳被災之狀。不得不變通者。請令廟堂稟旨分付矣。其一。新還尤甚邑折半。之次邑三分一。稍實邑四分一。分數代捧。待明秋還作本色。其一。 大興。臨津。長山等餉縠。尤甚之次邑。許令捧留本邑也。其一。無論某名色。自前納米者。一依軍保代錢例。每斗代捧四錢也。其一。敗船拯米太。無論新舊條。一倂停退也。其一。尤甚邑各軍保身錢及各司奴身貢。分數停退。待明秋徵捧也。其一。推奴徵債防塞也。觀此分等。極爲精約。依狀請施行。其中尤甚邑三分一。之次邑四分一。稍實邑五分一。竝依停還。分數許施。而亦以相當穀準折代捧。待明秋還作本色事分付。餉穀捧留事。北漢平倉。不待狀請。旣有特恩。竝依狀請許施。而其中臨長兩鎭。則令本邑往復該廳。從便擧行事分付。納米代錢事。許代處則依所請嚴飭事分付。拯米停退事。依所請許施。軍布奴貢事置之。推奴徵債事。依狀請施行事。請分付。允之。敎以。新還停退外當捧條中。分數代捧事。以尤甚邑折半。之次邑折半之次邑三分一。稍實邑四分一爲請者。道臣必有商量而然。嗣歲種子。何處不可得。特爲依施。至於還作一款。實關來頭小民接濟。此則申飭道伯。待明秋期於收捧。 大興臨津長山等餉穀。尤甚之次邑捧留本邑事。新舊條敗船拯米停退事。推奴徵債防塞事。竝依草記施行。納米代錢。每斗必以四錢代納事。若不嚴飭各營。豈無從中許多弊端。以此意自本司申明知委。無得犯科。尤甚邑各軍保身錢及各司奴身貢。分數停退事。豈可以事目之至嚴。不思所以濶狹。此亦依狀請施行。使畿民庶免流散之弊。
정조 6년 · 강
命京畿軍保錢及奴貢。尤甚邑折半。餘則三分一竝停退。
정조 6년 · 목
備邊司啓言。京畿尤甚邑各軍保身錢。各司奴貢。分數停退依施事命下矣。道臣狀本。只請分數停退。而或有折半停退。或三分一停退之例。當以何例施行乎。敎以。折半停退。三分一停退條錄。更爲草記。又以條錄別單書入啓。敎以。尤甚邑之尤甚面折半停退。餘則三分一停退。幷與昨下蠲恤之事。令道臣各別嚴飭守宰。雖一民。無或不知。致有吏因爲奸之弊事。措辭行會。
정조 6년 · 강
有政。吏曹判書李性源。參議趙鼎鎭進。
정조 6년 · 목
以鄭一祥爲平安道試官。
정조 6년 · 강
命留守仍帶掌試之例。更議草記。
정조 6년 · 목
因咸鏡道重臣試官望筒。敎以。留守旣是京職。試官又非實職。而守總兩帥責任。亦不下於兩都留守。無礙往來於邊上。已例不特夥然。又如京營佩符之臣。如本兵元戎或禁御將。以軍務事奉命。則又有往來西北之事。以此以彼。留守似無不可掌試之理。且因乏人。不得已點下。而猶未知格例之十分穩當。令廟堂以草記。措指一論理稟處。備邊司啓言。兩都留守適當掌試之任。仍帶本職之例。雖不能考據。而一時試役。恐不必相妨。當此試望乏人。仍帶掌試。實爲兩便。恭俟處分。敎以。旣無考據之例。則不必自今創行。或有可傍之例乎。卿其更議他大臣。指一草記。
정조 6년 · 강
命木覓山放火嚴飭。
정조 6년 · 목
禁衛營啓言。禁松軍郭鎭永進告內。今日烽火前木覓山蠶頭猝然火起。故急往尋火之際。兵曹旗手。捉去放火人於兵曹判書家云。失火形止及放火委折。與犯者論罪一款。從當草記。而莫重烽臺不遠之地。有此犯夜火光之擧。不能檢飭。惶恐待罪。敎以。勿待罪。此後另加嚴飭。
정조 6년 · 목
敎曰。時囚罪人李暾放送。
정조 6년 · 강
命宮人成氏爲昭容。
정조 6년 · 목
敎曰。宮人成氏有娠。今曉分娩。宗英之自此蕃衍。非但一己之幸。繼此邦慶。明知其非久則有。益切顒企。後宮有娠然後封爵。旣有受 敎。成氏爲昭容。
정조 6년 · 강
命建陽門姑勿往來。
정조 6년 · 목
敎曰。大殿以下日供。皆以昌慶宮門進排。建陽門姑勿往來之意分付。
정조 6년 · 강
召見大臣閣臣承旨于誠正閣。領府事金尙喆。判府事鄭存謙。領議政徐命善。判府事鄭弘淳李徽之。領敦寧洪樂性。左議政李福源。右議政金熤。前提學黃景源徐命膺。原任直閣李秉模。二直提學鄭志儉。檢校直閣徐鼎修。原任直閣金宇鎭。檢校待敎徐龍輔。原任待敎鄭東浚。承旨徐有防金宇鎭徐鼎修。
정조 6년 · 목
大臣承候也。○敎曰。無前例之事。豈可創行。而諸承旨爲參候班。來會闕外云。問安勿爲之。竝入侍。尙喆等曰。皇天眷祐。乃有斯男之慶。臣等不勝獻祝。相率入對矣。予曰。從此宗英可以蕃衍。喜幸曷已。尙喆等曰。今日慶事。難以形容仰達矣。予曰。問候旣無前例。則今日請對似過矣。命善等曰。如此大慶。何拘少節也。予曰。卷捲草官誰當爲之耶。 弘淳曰。前例以醫官爲之云。而似涉如何矣。予曰。按古例行之也。予曰。醫官三人待令于內班院事。都提調筵退後分定。而如康命吉者好矣。 弘淳曰。兒醫以局外人。方使之待令矣。予曰。竝入侍。李挺楫李景晃李希仁進伏。予曰。加設醫藥同參差下。冠帶常仕也。予曰。道科試官。終涉難處。守總兩帥。則奉命之行。不以爲拘。而獨於沁留而爲拘耶。命善曰。統禦營事面自別。不可仍用此例矣。予曰。然則以鄭一祥先送北道好矣。予曰。廷候旣無已例。而卿等是閣臣。故特命召見矣。景源等曰。臣等不勝慶忭。相率入對矣。予曰。悠悠萬事。莫過於是。朝下傳敎。已有云然。而非但予一己之幸。從此宗英可以蕃衍。欣幸曷已。予曰。問安旣無前例。則今曉諸承旨之來會闕下。果何事耶。有防曰。未及周思。一齊來會矣。予曰。朝者傳敎。卽爲頒布。然後皆知無問安之例矣。各司朝報。各別申飭也。予曰。政官皆爲出去乎。鼎修曰。姑未出去矣。予曰。敎旨安寶後。勿爲留待。卽爲出去事分付。
정조 6년 · 강
命護產廳中使醫官醫女書員供饋。各司切勿等待。
정조 6년 · 목
敎曰。護產廳中使一人。下人一名。醫官二人。醫女一名。書員二人。依此供饋。餘皆勿論。各司或有待令之事。切勿等待之意分付。
정조 6년 · 목
以尙衣成氏昭容封爵。
정조 6년 · 강
命昭容房供上等事。依例擧行。
정조 6년 · 목
禮曹啓言。今此封爵昭容房。凡諸供上等事。依定例擧行事。請知委。允之。
정조 6년 · 강
命捲草時所用白米正銀絲紬。斯速知委。
정조 6년 · 목
內醫院啓言。護產廳捲草時所用命白米。命正銀。命黃絲。命紬。令該曹卽速進排。而外此應入雜物。自本院直捧甘結。請取用。允之。敎以。米則取用於惠廳。銀則取用於兵曹。絲紬取用於尙方。以此意斯速知委。
정조 6년 · 강
命醫女待令本院。醫官差備近處待令。
정조 6년 · 목
因內醫院護產廳醫官醫女竝差下待令啓稟。敎以。醫女只一名待令於本院。醫官則差備近處待令。又敎曰。護產廳醫官以下。依例差備近處待令。護產廳醫女。亦爲待令事分付。
정조 6년 · 강
命平安道試官。更令擬入。
정조 6년 · 목
備邊司啓言。依下敎問議于諸大臣。則領府事金尙喆以爲。掌試體重。江留之任。似當遞改云。判府事鄭存謙以爲。久離保障。遠赴關外。不無相妨之慮云。鄭弘淳以爲。重任之久曠。亦甚可慮云。李徽之以爲。統禦使尤爲自別。不可以試事出去云。領敦寧洪樂性以爲。惶恐不敢仰對云。左議政李福源以爲。居留之任。雖與外官有間。專掌試取。似未前聞。守總兩使。只是遙領將臣廵邊。亦係職掌。而至於江留。則本有信地。兼治軍民。統禦營移屬之後。事面尤別。離次曠務。終涉苟簡。試官如不變通。則居留不可不出代云。右議政金熤以爲。恐不可仍帶而踰越境外云。臣命善以爲。傍照之例。終未得可據之文。今諸大臣皆以仍帶不便爲言。臣之妄率仰對。不勝惶恐。敎以。諸議旣如此。莫如從衆之爲便。平安道道科試官。更令該曹在京重臣中擬入。
정조 6년 · 강
命鄭一祥。以咸鏡道試官改付標。
정조 6년 · 목
敎曰。平安道試官鄭一祥。以咸鏡道試官原望筒改付標。不多日內下去。
정조 6년 · 강
命前大司諫沈念祖罪名分揀。
정조 6년 · 목
敎曰。聞一提學來到闕外云。何不入來見予。卽爲入侍事分付。如以因自己被罪人之未蒙敍。爲難進之端。則此亦不可不念。前大司諫沈念祖罪名分揀。
정조 6년 · 강
召見承旨徐有防徐鼎修于誠正閣。
정조 6년 · 목
予曰。一提學處義。豈不乖當耶。旣有入侍之命。而無端經徑歸。果何擧措乎。直提學鄭志儉曰。情地危蹙。拜章經徑歸矣。予曰。北道試官之肅拜。尙此遲滯。是何事耶。鼎修曰。加資後辭疏。未及爲之。以至今日云矣。予曰。科日甚迫。可以趁期入達耶。鼎修曰。明日發行則足可及之矣。
정조 6년 · 강
重推北道試官鄭一祥。
정조 6년 · 목
敎曰。北道試官。使之一兩日內辭朝。而尙無動靜。此亦國體所在。況科期在近。則試官之無端遲滯。極爲未妥。當該試官鄭一祥。從重推考。使之當日辭朝。成命之下。政院之無一言申飭。致煩飭敎。該房承旨。亦爲從重推考。
정조 6년 · 강
命外營軍兵。依例替直。闕內將士。明朝替番。
정조 6년 · 목
敎曰。許多衛士之仍番。在渠輩豈無貽弊之端。外營軍兵。依例替直。闕內各處入直將士之替番次等待者。姑令解送。夕食代後。使之分接於各其外營直處。過一宿。待明朝替番。若此則可謂公私兩便。以此令各該營門知悉。
정조 6년 · 목
予曰。兵曹所在道科規矩書入。予曰。此規矩落點。卽爲頒布。
정조 6년 · 강
飭畿邑身米布及奴貢停捧之際雜糅之弊。
정조 6년 · 목
敎曰。畿邑各樣身米布及奴貢。尤甚邑分數停退。此與還穀稍異。分等停捧之際。必致雜糅。令廟堂更加各別嚴飭道臣。仍令道臣嚴飭守宰。毋使拔例之擧。或有未究之弊。擧行形止。蠲貢數爻。區別營門衙門宮房。條列狀聞事分付。今番諸般常貢應稅之或退或停。名色不一。虛實易混。萬一守宰不能悉心躬檢。朝令徒歸無實。此則來頭當有別岐考察之政。另行賞罰。俾各十分殫竭爲之之意。亦令道伯除尋常面飭或關飭之意。一體措辭分付。
정조 6년 · 강
飭北道道科雜亂之弊。
정조 6년 · 목
敎曰。書題書下。傳于北道道科試官處。昨欲面諭而未果。本道設場。係是御極後初行之擧。而近來士習不古。必有許多雜亂之弊。至於武試。尤當紛挐。另加精取之意。一體嚴飭各差備守令處。令試官監司中中申申面飭。如是先期申諭之後。不善察戢。或有現發於繡衣或摘奸宣傳官之行。試官道伯及差備守令。竝難免科場之律。益加惕念之意。自政院成送有旨。卽爲分付。
정조 6년 · 강
以鄭昌聖爲平安道試官。
정조 6년 · 목
敎曰。平安道道科試官。令該曹口傳差出。又敎曰。關西試官侍待下批。亦令不多日內辭朝。從速下去。必於未寒前設場之意分付。
정조 6년 · 강
命平安道道科武試。取四百人。咸鏡道道科武試。亦取四百人。
정조 6년 · 강
命抄啓文臣親試。以二十日退行。
정조 6년 · 강
命儒生課試。以十五日爲之。
정조 6년 · 목
因成均館儒生課試限內不得爲之啓稟。敎以。以十五日爲之。臨時提學牌招擧行。
정조 6년 · 목
領議政徐命善曰。今日只有回啓一二張。而日寒如此。伏想酬接之際。恐有觸冷之節。予曰。卿勿過慮。如有稟處事。卿其奏之。 命善曰。以豐基郡守李漢一陳疏事。果有稟處者矣。予曰。此則以草記稟處可也。予曰。前原春監司事。誠慨然矣。雖使監司之所見。十分精實。守令之執災。十分詳審。旣係民事。故自上果有更爲詳覈據實以聞之命。則其在方伯之道。固當更問於守令。尤宜詳察其虛實以啓。而今乃不然。以當初所報之數。依例登聞。有若循例祗受狀啓者然。此豈成說乎。執災之際。道伯雖減削於守令。守令雖操切於下吏。把束之間。災實舞弄之弊。難保其必無。而況道伯旣不能遍踏田野。守令又不能親檢把束。則今此更聞之命。出於爲民政審愼之意。而更不精覈。旋卽狀聞。其在事體。誠爲非矣。命善曰。聖敎至當。該監司請從重推考。予曰。旣已遞來。何必推考。置之好矣。予曰。新監司下去後。災政磨勘。果無不及之患耶。 命善曰。新監司下去後磨勘。則似晩時矣。予曰。然則依當初回啓。斯速行會好矣。而前伯執災。新伯分俵。得無白地徵稅之患乎。以是爲悶矣。其所請之數。爲幾何乎。 命善曰。爲九百六十五結。此則似嫌千數而然也。而其所請災。若是夥然。其在道臣之道。難免不審之失矣。予曰。予於原春道災政事。不欲更言矣。予曰。見關西試官狀啓。則擧子輩不知單拔之許付。已多散歸云。頃日差使員之所奏。果是矣。大抵赴擧之類。多願單拔。而今以見在者付之。幾滿額數云。且試官以此擧行之意爲啓。令前已歸之類。雖有向隅之歡。到今無可奈何矣。命善曰。聖敎至當矣。予曰。今於筵席。別無下詢之事。而以前日捕將事。有所下敎矣。再昨傳敎。卿等想已見之。以爲何如耶。 命善曰。捕將昨夜之擧。論其罪狀。其罪將不知止於何境矣。予曰。捕將此擧。非但昨夜之事。其來已久。留門去來。則各營門皆有通報之事。而未聞伺察偵探摘奸之擧矣。大抵捕將之職任。不過譏捕盜賊而已。夜中行巡之際。若逢白衣往來之人。則問其有標及軍號。有則看過。無則執捉。此是職分之事。而今則不然。雖有標信答軍號之人。非但執捉之不已。必追從其去處。甚至於摻袂懇乞。詰問其以何事往何處與否。此猶不足。多發校卒。有若追逐盜賊者然。此何等擧措。此何等變怪。見今將臣。皆乃心王室之人。豈有他意而然哉。予實信之。而意者近來。以各營門夜禁之不嚴。或有別摘奸執頃之弊。故將臣或慮被罪。先探其摘奸出來與否。以爲預備之計。而究其跡則未免偵察之罪。至於捕將則尤爲不當。抑或放嚬他營門之所爲。以爲見能之意耶。予則今者此擧。非今斯今。各營中一營門創此無前之擧。故他營門必效則而然矣。各門各置守直軍卒。出入之人。無不探察。一營門知之。則各營門輔相通報。無所不至。豈有外人不可知之事。而在將臣之擧措。其罪當何如耶。予稔知有此擧措。故日前命宣傳官。恃標信留門出送之際。身着冠服。懷齎標信。使之往來。則果然校卒輩。前後追逐。左右偵探。必尋其去就。必訪其行止。或有挽衣而泣問者。或有踵門而密探者。此豈校卒之事耶。皆捕將之使然。至於徐有大則初不發都巡。聞有摘奸之說。始乃發巡。路上駭妄之說。不一而足。云其麤悖之狀。何足深責。而在渠道理。盈滿爲戒。凡事必皆謹愼。而全無忌畏之心。作此無前之擧。予甚痛駭矣。今番薄竄。雖出於警責。豈可永棄。此後宥還後。卿等凡於進用之際。必須其難其惜。而兵判則又是爲渠至親。亦以此勉之戒之。使之知懼好矣。 武藝別監。皆訓局肘腋之兵。故自內動靖。雖不探伺。自古自然知之。而今番此擧。豈非意慮之所不到乎。予於將臣事。又有所慨然者。向來廣民之闕外屯聚作拏。江民之路上紛集呼訴。皆是無前之變故。而諸將臣皆金然不知。翌日前席下敎之後。皆以始乃聞之爲答。闕外作拏。路上呼訴。人所易見易聞之事。而何獨不聞不知。今於中夜留門。密遣摘奸之行。必欲追尋。予莫曉其意也。至於御將。予甚嘉乃。前後將任。姑無此等之擧。日前本營草記批旨。御將果見之耶。予未知其裏面誠僞。從前至今。尙無顯露之事。以此言之。則他營將臣。可謂御將之罪人也。命善曰。伊夜擧措。雖涉駭悖。豈有他意哉。皆是見能之事。聖敎誠然矣。予曰。此後則果能無此擧耶。命善曰。今此處分之後。豈有因循更擧之弊乎。予曰。各營門此擧。創出於何時乎。副司直李柱國曰。未知出於何時矣。予曰。徐有大移配後。果能復路向北耶。 柱國曰。已凌晨發去云矣。予曰。今番處分之後。各營門皆以此得罪。雖無標信。不知軍號之類。或假稱摘奸。往來於中夜者。一不執捉。則亦有大弊。此則各營將臣。約束於校卒。有標信知軍號之人。雖皆看過。而否則各別譏詗。俾無此等之弊可也。
정조 6년 · 강
命關伯立儲嗣致慶譯官差送。
정조 6년 · 목
領議政徐命善啓言。卽見禮曹粘連啓目。則枚擧東萊府使李養鼎狀啓。關伯立儲嗣告慶差价。已爲出送。致慶譯官。亦當依例請來。堂上堂下譯官各一員。依丙戌乙巳年例。預爲差出。待裁判差倭出來。卽爲下送事。令廟堂稟處爲請矣。致慶譯官差送等節。令該院請考例擧行。從之。
정조 6년 · 강
命北京交易回咨。順付節使。
정조 6년 · 목
領議政徐命善啓言。北京交易咨文。今已出來。回咨依例撰出。順付於今番節使之行事。請分付槐院。從之。
정조 6년 · 강
命原春前監司災結所請中。減四分一加劃。
정조 6년 · 목
領議政徐命善啓言。卽見原春前監司金憙狀啓。則以爲各邑災總。皆令躬審目擊。據實以報。今於詢問之下。又不敢不據實以陳云。而今乃備關才下。道啓旋上。不復査櫛。容易貿言。道臣事誠慨然矣。災結依前草記。道臣所請中。減四分一請加劃。從之。
정조 6년 · 강
還差惠廳堂上鄭民始。
정조 6년 · 목
領議政徐命善啓言。行副司直鄭民始。今旣敍用。惠廳堂上。請還爲差下。從之。
정조 6년 · 강
命文臣殿講。以再明日退行。
정조 6년 · 목
因承旨李時秀退行啓稟也。
정조 6년 · 목
以李檳[穦:I-PERSON]爲掌令。
정조 6년 · 강
命諫院前望入啓時。 政院做錯委折知入。
정조 6년 · 목
敎曰。日前因茶時牌招。有兩司變通傳敎。而諫院呈辭人。元無遞差之事。傳旨亦勿捧入。前望單子入啓時。正言只以一窠有闕書入矣。觀此政事。在外正言及行公正言。幷付軍職。必是政院之做錯。當該承旨當處分。其委折知入。
정조 6년 · 강
以洪良浩爲戶曹參判。
정조 6년 · 목
敎曰。戶曹參判有闕代。口傳差出。
정조 6년 · 강
命再明日文臣殿講。待下敎爲之。
정조 6년 · 강
命時囚已捧供人照律。未捧供人捧供。
정조 6년 · 목
敎曰。禁府時囚中已捧供人。今日內皆以草記。議處照律。未捧供人。待明朝捧供以入。
정조 6년 · 강
命罪人有喆絕島安置。宋煥九絕島定配。
정조 6년 · 목
敎曰。涷獄滯囚。必致徑斃。雖欲更覈。詞證路絕。臺啓之從施。爲伸公議。罪人有喆。姑爲絕島圍籬安置。又敎曰。以凶言。旣諉渠叔德相。 德相之從後拿來用法。業已下敎。渠則今無更問之端。罪人宋煥九。姑先絕島定配。
정조 6년 · 강
禁府以罪人張忠賢有喆宋煥九押送配所啓。
정조 6년 · 목
義禁府啓言。 張忠賢黑山島減死絕島勿限年爲奴。而請依例押送配所。允之。又啓言。有喆薪智島姑先圍籬安置。宋煥九黑山島姑先絕島定配。而請幷依例押送配所。允之。
정조 6년 · 강
玉堂聯箚請寢有喆煥九酌處之命。賜批。應敎李敬一。副應敎朴天行。校理嚴思晩。金翊休。副校理沈樂銖金載瓚。修撰徐有成。 副修撰姜彝正尹嚄。
정조 6년 · 목
聯箚略曰。有喆煥九之罪。可勝誅哉。賊白逆節之鉤覈。有喆爲階。逆德凶言之註釋。 煥九莫逃。則今此酌處之命。出於群情之外。伏願亟加三思。兩罪人。仍令王府更加嚴鞫得情。夬正典刑焉。批以。已諭於筵席矣。
정조 6년 · 강
命禁府堂上罷職。
정조 6년 · 목
政院啓言。卽者捕廳從事官來言。昨日定配罪人煥九發配時。自本廳別定校卒。與禁府羅將眼同押去。及到城外。羅將忽然落後。仍無去處云。押去者之從間落後。致使捕校獨往。前所未有。當該羅將令攸司重繩。該府堂上重推。當該都事所當重勘。而本院請推外。無他罰。何以爲之。敎以。此前所未有之擧。 禁府堂上罷職。都事拿問嚴勘。
정조 6년 · 강
遞承旨柳誼。以金宇鎭代之。
정조 6년 · 강
命畿伯泛忽擧行委折。爲先緘問。時任玉堂。幷施削職之典。
정조 6년 · 목
京畿監司李亨逵以三水府定配罪人徐有大過去各邑形止馳啓。敎以。向日傳敎。無或遲滯之意也。近見畿伯狀本。所過邑過去形止。必皆狀聞。此則殆有甚於重囚酌配。況罪如煥九。而交通雜人書札。又無隨去羅卒。而無一言狀聞。以此較彼。輕重倒置。此狀啓還下送。 煥九到配時如是泛忽擧行委折。爲先緘問。鞫囚發配。從右何限。而未聞如今番煥九之事。身爲論思之任。無一言皁白。逆獄懲討。亦觀自上處分之寬與不寬而操縱之乎。予不欲畢說。時任玉堂。幷施削職之典。此是薄勘之薄勘。以此知悉。
정조 6년 · 강
命煥九押送時落後羅將搜捕。
정조 6년 · 목
刑曹啓言。因承政院啓辭。定配罪人煥九押送時從間落後羅將。令攸司嚴覈重繩事。命下矣。自臣曺發刑差譏捕。亦爲往復該府。以爲捉送。則回報內。當該羅將韓尙得在於果川地云。另飭刑差。各別搜捕。而待其捉來。嚴覈重繩。敎以。 果川非千里程。則尙不捉來。何也。
정조 6년 · 강
召見藥房提調金華鎭。 承旨金宇鎭于誠正閣。
정조 6년 · 목
予曰。近以毒感。數日頗若痛矣。華鎭曰。玉候欠和。尙此彌留。不勝焦悶。際玆調攝諸節。更若何。予曰。比昨稍勝。而痰滯之症。尙未差復矣。華鎭曰。降痰之劑。連爲進御。恐合宜矣。予曰。爲此降痰。近進杏橘茶矣。予曰。煥九發配時。捕校只爲押去。而果川倅初不報營。是亦可怪矣。宇鎭曰。果不善擧行矣。予曰。 徐有大旣非重囚。而所經形止。皆有狀聞。至於煥九。其所押去。若是疏忽。日昨下敎。良以此也。宇鎭曰。聖敎至當矣。
정조 6년 · 목
敎曰。左副承旨許遞。
정조 6년 · 강
以李文源李時秀爲承旨。尋遞文源。以李在學代之。
정조 6년 · 목
敎曰。 承旨前望單子入之。○政院以文源在外。啓請下諭。敎以。許遞。前望單子入之。
정조 6년 · 강
以李秉模爲同義禁。
정조 6년 · 목
敎曰。禁府堂上許遞。前望單子入之。
정조 6년 · 강
命修撰洪文泳牌招入直。
정조 6년 · 목
因玉堂有闕政稟。敎以。其中洪文泳。自鄕上來。未及踰日。雖欲論事。勢無及矣。原傳旨不可混同捧入。 洪文泳牌招入直。
정조 6년 · 강
命海伯黃昇源隨處惕念。
정조 6년 · 목
黃海監司黃昇源以關西運穀時不緊差員革罷馳啓。敎以。似此易知易行之事。必待廟堂之分付。殆若手携面命然後。始乃擧行。且觀擧行形止。無詳密處。反歸疏漏。不料如是其憒憒也。如于包穀物轉輸。致煩辭敎至此。梗頑之俗。何以掃淸。今玆之敎。出於更靑來效之意。卿其隨處益加惕念。均是新到。而凡干登聞之事。太不若錦伯何也。更勉人十已百之工事回諭。
정조 6년 · 강
命豐基郡蘇弊之方。 道臣指一狀聞。
정조 6년 · 목
備邊司啓言。豐基郡守李漢一疏陳本郡蘇弊之方。批旨內有令廟堂稟旨之命矣。依下敎問議於金尙喆鄭存謙。又與備堂中曾經道伯金華鎭李性源面議。皆以爲所論諸條。或涉零銷。或多窒礙。有難一一許施。惟是故相臣尹趾完順豐合邑之論。深得救本之策。試令道臣親審形便。論列狀聞。然後從長設施爲宜云。令道臣量其事勢。論理狀聞。其餘五條。從違間竝陳矯弊之道。請以爲稟處。允之。敎以。待明春巡審後稟處。何異於道傍作舍。本道伯按道已久。必有慣見形便。亦當詳問物情。出意見論理。指一狀聞。
정조 6년 · 강
命捕廳實部將擬望。分付兵曹。
정조 6년 · 목
左右捕盜廳啓言。左邊捕盜軍官李昌大。右邊捕盜軍官延愼欽差定。加設實部將事命下矣。令兵曹單望啓下。敎以。此是擬望啓下之窠。則政院之不爲分付於兵曹。但令知委本廳。事甚疏忽。此等事。亦皆致煩下敎。安用政院爲哉。當該承旨推考。
정조 6년 · 강
原春監司蔡弘履疏辭新除藩任。賜例批。
정조 6년 · 강
命羅將鄭泰元等收贖放送。
정조 6년 · 목
刑曹啓言。禁府行首羅將及所任羅將。爲先捉來。以重囚例具格嚴囚事命下矣。行首羅將鄭恭元。所任羅將洪泰濟等。幷具枷嚴囚。敎以。前後以王府皁隸之事體自別。朝家矜恤何如。則渠輩亦有秉彝。何敢作此無前之罪犯。待押去羅將捉囚。右人等照律收贖放送。後勿如是之意。嚴飭分付。
정조 6년 · 강
命前畿伯李亨逵照律。
정조 6년 · 목
刑曹啓言。向前京畿監司李亨逵。旣有遲晩。所當照律。而係是二品。臣曹不敢擅便矣。旣有發緘以聞之命。請上裁。敎以。咫尺郭外。有無前之擧。監司曰不知。守令則不報。此而置之。來頭將有鞫囚中路閪失之弊。論以法紀。大是寒心之事。若無捕廳之別遣校卒。密譏形止之事。煥九將不知去處矣。當該地方官。難免重繩。本邑以尤甚邑遞易可悶。待用刑。該縣監拿致營門。從重決杖後狀聞。 監司照律。依回啓施行。沿路必有此等之弊。況係是未決末之囚。各別嚴束之意。發遣卿所帶營門將校。馳驛秘關。分付兩湖道臣處。
정조 6년 · 강
以洪文泳李鼎模爲校理。 尹長烈李昌漢爲副校理。曺遠振權以綱爲修撰。尹東晩柳孟養爲副修撰。 金鍾秀爲大司憲。尹行元爲掌令。金宗鐸李喆迪爲持平。兪彥修爲司諫。 朴宗來爲獻納。 權欕李益運爲正言。幷前望也。
정조 6년 · 강
重推判尹金鍾秀。
정조 6년 · 목
敎曰。 金吾重任也。 京兆劇務也。以重臣情理。非不知上來從宦之爲難强。而幷與暫來復命。尙此逡巡。誰謂重臣之不念予至此哉。行判尹金鍾秀從重推考。使之斯速上來肅命。如是促飭之際。辭疏適到。所當還下送。而姑從體諒之意。不得已賜批。以此意自政院各別嚴飭。
정조 6년 · 강
命前禮曹判書。更施罷職不敍之典。
정조 6년 · 목
因平安道試官狀啓。敎以。該曹之乙科人額之用何年例。初不預先稟定。有此試官狀聞之擧。該曹之擧行。事事顚錯。一至於此。此而置之。重科事之意。果安在哉。前判堂雖已坐罷。至今不可一向分揀。更施罷職不敍之典。在武士別無輕重。若依舊例唱第。則多有窘速事。令該曹以此措辭行會。使之便宜擧行。若未趁十六唱榜。該堂難免不飭之失。星火傳撥知委。如可從舊例爲之。紅牌已安寶件中。改塡以給事分付。
정조 6년 · 강
命吏曹參判鄭元始許遞。 判書李性源更卽牌招。
정조 6년 · 목
因元始性源再牌不進。敎以。 參判病勢。衆所共知。而判書之又忽稱病不進。何也。惟今政命。蓋爲民事。病如不至難强。揆以道理。豈容若是違傲。近日銓曹事。太不成樣。參判許遞。判書更卽牌招。牌去來。各別催促。
정조 6년 · 강
判尹金鍾秀上疏自引。仍乞遞本兼諸任。賜批。
정조 6년 · 목
疏略曰。向於離次席稿之中。伏間國有王子之慶。歡忭聳躍。直造國門。忽若志蹤跡之滓穢。終不耐心神之戰悖。入侍有命。自外徑歸。臣分虧缺。人理滅絕。辟伏跼蹐。日夕俟譴。乃於夢夜之外。京兆金吾除旨聯翩。聖上之覆載生成。若偏臣身。噫。以臣之疏闇寒遠。驟躋崇顯。自知亢滿。乞養三載。未燈至願。按獄一出。遽陷不測。孼由自作。死無所逃。幸蒙再造之慈。惡名旣脫。寸心護白。田間偸活。尙云天幸。身外官名。便屬前生。玆不得不冒死封章。從縣道上聞。乞將臣本兼諸御。一倂鐫免。批以。前後敷心之敎。卿不動聽。一味引義。無意承膺。實爲卿慨然。卿其勿復過辭。斯速上來肅命也。
정조 6년 · 강
以趙鼎鎭爲吏曹參議。前望也。
정조 6년 · 강
命吏曹判書金華鎭。更卽牌招。
정조 6년 · 목
因華鎭違牌。敎以。最是久次。無異宿硏。豈可違召。更卽牌招。同參政事。
정조 6년 · 목
以李宗變爲副應敎。金鍾秀爲戶曹判書。
정조 6년 · 강
命畿邑俵災。 方伯周察。
정조 6년 · 목
敎曰。圻邑民事。稔知其十分遑急。度支俵災之結。必無塗抹之理矣。見今冬節向深。迄不加請何也。秋間面飭方伯。拔例發巡。便之周察遍審。則抑亦已入於箇量。而以何委折。伈泄爲事乎。以此意自廟堂關問該道以間。總廳保還。無論尤甚之次稍實邑。竝令代捧矣。該廳果無持難之擧。皆依傳敎擧行乎。臨長兩鎭餉穀之捧留本邑一款。亦令往復該廳擧行矣。形止更不狀聞。豈因忘遺而然乎。災歲窮民之賙活。專委方伯一人。近觀方伯擧行。太涉雍容。無怪列邑不知有營門之威令也。枚擧此意。一體嚴飭。
정조 6년 · 강
以蔡濟恭爲判尹。
정조 6년 · 목
敎曰。 知中樞府事蔡濟恭。漢城判尹除授。目下京兆將有抄戶之政。不可不擇畀。況今新叨之職。在重臣。亦無異往役。卽爲牌招。申飭行公。
정조 6년 · 강
命罪人煥九嚴囚完營。更待朝家處分。
정조 6년 · 목
敎曰。卽見畿伯狀本。續見錦伯狀本。罪人煥九發配之路。符同羅卒。乃敢咆鳴邑吏。唯意使喚於渠家。此已前所未有之變怪。而及到湖邑。又不由直路。逶迤他逕者。尤極節節痛駭。若知一分法紀。載頭之煥九。慢蔑至此之甚乎。今日國綱。可謂末如之何。莫非朝廷玩惕之故。姑此任之。亦無不可。但此非生道殺人之意。如是不已。豈無滋蔓。罪人煥九。待用刑當抵正律。計其程途。必至湖南境。令該道伯除尋常嚴囚營下。更待朝家處分。此是鞫囚。萬一不善救療。致或徑斃。則道伯難免重勘。以此下喩。羅卒。令刑曹移送捕廳施威。前後罪狀。一一嚴覈草記。使喚官隸。道臣雖請勘律。不禁飭之留鄕所等科罪一款。但稱侍用刑。此則太寬。分輕重嚴勘後狀聞事。一體下喩。日昨刑曹供辭。太甚草草。該堂方欲處分。除見兩道道臣狀本。益知羅卒之所犯。不但在於城內。押去時。身爲獄官。況是將臣。則何憚而有此緩弛之失。大段溺職。猶屬歇後語。姑從含垢之意。兼刑曹判書具善復爲先推考。
정조 6년 · 강
備局以湖南災實分等狀覆啓。
정조 6년 · 목
備邊司啓言。以全羅監司朴祐源災實分等狀。有草記稟處之命矣。卽見其狀本。則臨陂等八邑置之尤甚。金溝等二十三邑置之之次。 淳昌等二十二邑置之稍實。仍以該曹所俵災一萬二百結外。不足之數七千三百八十結。特許加給。民隱之最急者。條列于後。其一。舊還當捧條。無論尤甚之次稍實邑。竝姑停退。其一。新還米祖。尤甚邑三分一。之次邑四分一。稍實邑五分一。準折代捧。待明秋還作本色。其一。京外軍布。今年十月十一月兩朔。則依定式參年上納。自十二月至明年七月。則竝以純錢代納。其一。破船拯劣米。毋論久近年條。竝許停退。其一。推奴徵債。限明秋防塞。其一。京外徒流。限明秋勿定配所於尤甚邑。其一。各司所管京外各樣舊逋奴婢身貢。指徵無處。限明秋停退事。請令廟堂稟旨分代矣。分等依狀請施行。災結加劃事。湖南穡事。雖云稍勝於畿湖。畓農之歉荒則大體同然。今此加請。不甚過分。元劃災一萬二百結外。七千三百八十結。依狀請加劃。使之精俵均分。舊還停退事。當初分排。旣有斟量。毋論三等。竝請停退。可謂太無限節。依海西例。尤甚邑停退。就稍實之次邑。磨鍊徵捧。而一萬七千石當捧條中。減七千石擧行事分付。新還代捧事。分數極其精約。依狀請施行。軍布代納。今年綿農豈云失稔。每歲純錢。便一痼弊。兩朔參半。八朔代納之請。亦未免排定太偏。十朔內。五朔參半。五朔代納事分付。拯劣朱停退事。推奴徵債防塞事。京外徒流勿定配所於尤甚邑事。各樣舊逋奴婢身貢指徵無處者明秋停退事。請幷依狀請施行。允之。敎以。舊還只令稍實邑。以五千石分俵可也。
정조 6년 · 강
命兵曹判書徐有隣上疏還給。
정조 6년 · 목
疏略曰。今此關西武科取人規矩。旣用甲午之例。準額陞付。又用甲午之例。甲午已例。便同此科準備之事。而啓下節目。皆用此例。故臣於紅牌下送之時。乙科額數。亦倣甲午之例。至於道試試官之捨近例而取遠例。未及周思。莫非臣未察之致。前期不稟。雖屬前堂。臨時成送。乃在臣身。乞削臣所帶之任。以重科第。○敎曰。近來兵判。惟以擅便二字爲主。前堂之失。後堂宜戒。藉令紅牌安寶。在於自己叨拜後。節目啓下。試官辭朝。俱在前判堂時。豈敢拖引不干之事。露章煩浼。有若自明而兼欲救人者然哉。兵曹判書徐有隣。從重推考。捧納承旨推考。原疏還給。
정조 6년 · 목
因正言權欕避嫌。敎以。昨日前聖以權裕落點。以爾名誤書出云。格例之外。自在勿施之科。而爾旣來避。所辭依啓。